### Resumé

Social- og Boligministeriet offentliggør hvert år et kommuneopdelt danmarkskort. Kortet indeholder statistik over, hvor mange af kommunens afgørelser efter lov om social service og barnets lov, som er blevet omgjort af Ankestyrelsen det forgangne år. Det årlige kort kan også bruges til at se udviklingen i omgørelser over årene.

Byrådet skal efter lovgivningen behandle danmarkskortet på et byrådsmøde.

Sagen føres parallelt op i Børne- og Familieudvalget, Seniorudvalget og Voksenudvalget forud for behandlingen i Byrådet.

### Sagsfremstilling

Social- og Boligministeriet har i juni 2025 offentliggjort et kommuneopdelt danmarkskort. Danmarkskortet indeholder statistik over, hvor mange af kommunernes afgørelser efter lov om social service og barnets lov, der er omgjort af Ankestyrelsen i 2024. Byrådet skal behandle danmarkskortet på et byrådsmøde inden udgangen af det år, hvor danmarkskortet er offentliggjort.

Sagen forelægges Børne- og Familieudvalget, Seniorudvalget og Voksenudvalget parallelt forud for sagens behandling i Byrådet. Dette sker med henblik på, at det enkelte udvalg kan drøfte de dele af statistikken, der er relevant for udvalget.

Danmarkskortet skal forelægges Byrådet for at sikre, at Byrådet har kendskab til antallet af omgjorte klagesager i kommunen. Byrådet får derudover indsigt i kommunens niveau for sagsbehandling sammenlignet med andre kommuner.

Ankestyrelsen anvender tre begreber, når de registrerer og udregner omgørelsesprocenten:

* Ændring/ophævelse: Ankestyrelsen er helt eller delvist uenig i kommunens afgørelse og ændrer eller ophæver den. Kommunen skal følge Ankestyrelsens afgørelse, der vil være den gældende afgørelse
* Hjemvisning: Ankestyrelsen vurderer, at der mangler væsentlige oplysninger i sagen, og at de derfor ikke kan efterprøve kommunens skønsmæssige afgørelse. Ankestyrelsen hjemviser sagen og kommunen skal behandle sagen igen, hvor der blandt andet skal indhentes de oplysninger, der mangler. Kommunen skal herefter træffe en ny afgørelse. Den nye afgørelse kan få samme resultat
* Stadfæstelse: Ankestyrelsen er enig i kommunens afgørelse og stadfæster den

Når en afgørelse hjemvises eller ændres/ophæves, betegnes det som en omgørelse. Denne betegnelse bruges samlet, selvom en hjemvisning ikke nødvendigvis fører til, at sagen får et andet resultat i sidste ende.

Bemærk, at danmarkskortet kun viser, hvor mange klagesager, der omgøres i Ankestyrelsen, set i forhold til det antal sager, der er påklaget og behandlet i Ankestyrelsen.
Danmarkskortet fortæller noget om rigtigheden af den del af kommunens afgørelser, der påklages til Ankestyrelsen. Danmarkskortet tager derimod ikke højde for antallet af korrekte, ikke påklagede afgørelser, der er truffet i kommunerne.

[adresse] omgørelsesprocenter:

Socialområdet generelt
Det fremgår af statistikken for socialområdet generelt, at 187 af [adresse] afgørelser blev påklaget og klagebehandlet i Ankestyrelsen i 2024. Heraf blev 76 af afgørelserne omgjort. Det giver en omgørelsesprocent på 41 %.

Omgørelsesprocenten er på landsplan i gennemsnit 44,9 %. Statistikken generelt omfatter alle [adresse] afgørelser efter serviceloven og barnets lov, hvor der er adgang til at klage til Ankestyrelsen. Det vil sige, at både bestemmelserne for de specifikke statistikker for børne- og voksenhandicapområdet, samt alle andre bestemmelser i serviceloven og barnets lov, er samlet i den generelle statistik.

Nedenstående tabel viser en sammenligning med udvalgte kommuner for den generelle statistik:

|  |  |  |  |  |
| --- | --- | --- | --- | --- |
| Kommune | Antal påklagede afgørelser | Omgørelsesprocent | Ændringer i procent | Einar Christiansen i procent |
| [adresse] 187 | 41 | 8 | 33 |
| [adresse] | 284 | 39 | 6 | 33 |
| [adresse] 109 | 51 | 6 | 46 |
| [adresse] 62 | 40 | 13 | 27 |
| [adresse] 109 | 60 | 9 | 50 |
| Aalborg | 172 | 41 | 9 | 32 |
| Odense | 196 | 43 | 7 | 36 |
| [adresse]
| Landsplan |  | 44,9 | 7,1 | 37,8 |

I statistikken for socialområdet generelt for 2023 blev 147 af [adresse] afgørelser påklaget til Ankestyrelsen, og 37 % af afgørelserne blev omgjort af Ankestyrelsen.

Se hele danmarkskortet for det generelle socialområde her:
<https://www.sm.dk/danmarkskort/2025/jun/omgoerelsesprocenter-paa-socialomraadet-i-2024>

Det bemærker, at tallene er taget direkte fra danmarkskortet, hvorfor en eventuel uoverensstemmelse skyldes Social- og Boligministeriets afrunding af decimaler.

Børnehandicapområdet
Det fremgår af statistikken specifikt for børnehandicapområdet, at 59 af kommunens afgørelser blev påklaget til Ankestyrelsen. Heraf blev 47 % af afgørelserne omgjort af Ankestyrelsen.

Omgørelsesprocenten på landsplan er i gennemsnit på 48,9 %.

Statistikken på børnehandicapområdet omfatter følgende bestemmelser i barnets lov:

* Hjemmetræning, særlige dagtilbud og særlige klubtilbud: § 82
* Merudgifter: § 86
* Tabt arbejdsfortjeneste: §§ 87-88
* Ledsagelse: § 89
* Personlig og praktisk hjælp og vedligeholdelsestræning: § 90 i barnets lov, jf. §§ 83 og 86 i serviceloven
* Afløsning og aflastning: § 90 i barnets lov, jf. § 84 i serviceloven

Nedenstående tabel viser en sammenligning med udvalgte kommuner:

|  |  |  |  |  |
| --- | --- | --- | --- | --- |
| Kommune | Antal påklagede afgørelser | Omgørelsesprocent | Ændringer i procent | Einar Christiansen i procent |
| [adresse] 59 | 47 | 10 | 37 |
| [adresse]
| [adresse] Horsens | 14 | 71 | 29 | 43 |
| [adresse] 31 | 61 | 13 | 48 |
| Aalborg | 28 | 46 | 11 | 36 |
| Odense | 38 | 68 | 8 | 61 |
| [adresse]  | 48,9 | 7,6 | 41,3 |

I statistikken for børnehandicapområdet for 2023 blev 55 af [adresse] afgørelser påklaget til Ankestyrelsen, og 56 % af afgørelserne blev omgjort af Ankestyrelsen.

Se hele danmarkskortet for børnehandicapområdet her:
<https://www.sm.dk/danmarkskort/2025/jun/omgoerelsesprocenter-paa-boernehandicapomraadet-i-2024>

Det bemærkes, at tallene er taget direkte fra danmarkskortet, hvorfor en eventuel uoverensstemmelse skyldes Social- og Boligministeriets afrunding af decimaler.

Selma Andersen
Det fremgår af statistikken for de særlige bestemmelser på voksenhandicapområdet, at 19 af [adresse] afgørelser blev påklaget til Ankestyrelsen. Heraf blev 26 % af afgørelserne omgjort af Ankestyrelsen.

Omgørelsesprocenten på landsplan er i gennemsnit 40,4 %.

Statistikken for voksenhandicapområdet omfatter følgende bestemmelser i serviceloven:

* Kontant tilskud: § 95
* Borgerstyret personlig assistance: § 96
* Ledsageordning: § 97
* Merudgifter: § 100

Nedenstående tabel viser en sammenligning med udvalgte kommuner:

|  |  |  |  |  |
| --- | --- | --- | --- | --- |
| Kommune | Antal påklagede afgørelser | Omgørelsesprocent | Ændringer i procent | Einar Christiansen i procent |
| [adresse] 19 | 26 | 0 | 26 |
| [adresse] | 33 | 39 | 9 | 30 |
| [adresse]
| [adresse] 6 | 50 | 0 | 50 |
| [adresse] 25 | 52 | 8 | 44 |
| Aalborg | 20 | 35 | 10 | 25 |
| Odense | 27 | 37 | 0 | 37 |
| [adresse]  | 40,4 | 4,5 | 35,9 |

I statistikken for voksenhandicapområdet for 2023 blev 12 af [adresse] afgørelser påklaget til Ankestyrelsen, og 0 % af afgørelserne blev omgjort af Ankestyrelsen.

Se hele danmarkskortet for voksenhandicapområdet her:

<https://www.sm.dk/danmarkskort/2025/jun/omgoerelsesprocenter-paa-voksenhandicapomraadet-i-2024>

Det bemærkes, at tallene er taget direkte fra danmarkskortet, hvorfor en eventuel uoverensstemmelse skyldes Social- og Boligministeriets afrunding af decimaler.

### Sagens videre forløb

Sagen behandles samtidig i Børne- og Familieudvalget, Seniorudvalget og Voksenudvalget

### Deltager i sagens behandling

Richard Poulsen fremlægger sagen på Voksenudvalget og Seniorudvalget.

### Historik

#### Velfærdsdirektøren indstiller, den 8. september 2025, punkt 78:

at danmarkskortet over omgørelsesprocenter efter lov om social service og barnets lov drøftes og tages til efterretning, og

at sagen sendes til høring i handicaprådet til den 2. oktober 2025 forud for behandlingen i Byrådet.

####

#### Beslutning fra Voksenudvalget, den 8. september 2025, punkt 78:

Taget til efterretning, og sagen sendes til høring i handicaprådet til den 2. oktober 2025 forud for behandlingen i Byrådet.

####

#### Beslutning fra Seniorudvalget den 10. september 2025, punkt 80:

Taget til efterretning, og sagen sendes til høring i handicaprådet til den 2. oktober 2025 forud for behandlingen i Byrådet.

####

#### Beslutning fra Børne- og Familieudvalget den 11. september 2025, punkt 80:

Taget til efterretning

James Frederiksen og Johnnie Schultz var fraværende

####

#### Administrativ tilføjelse indsat den 22. oktober 2025:

Høring af Handicaprådet.

#### Beslutning fra Handicaprådet den 2. oktober 2025, punkt 68:

DH medlemmerne af Handicaprådet samt medlem fra Ligeværd udtaler, at man forventer at, Myndighed for afgørelser om ydelser efter henholdsvis Serviceloven og Barnets Lov altid træffer juridiske korrekte afgørelser, således at antallet af påklagede afgørelser, omgjorte afgørelser  og hjemviste sager er ganske få.

Det bemærkes, at der fra 2023 - 2024  er sket en numerisk stigning i antallet af påklagede afgørelser og omgørelsesprocenten på såvel socialområdet generelt, voksenhandicapområdet og børnehandicapområdet. Dog bemærkes det, at der var et mindre fald på omgørelsesprocenten på sidstnævnte. Borgernes retssikkerhed må ved enhver afgørelse altid være i fokus og sikres.

**Fraværende:**

Birger Simonsen

Pernille Thorsen + suppleant

Yda Schou + Suppleant

### Beslutning

Taget til efterretning.

Fraværende: Gitte Kjeldsen, i stedet mødte Marianne Paulsen.